stanford-oval/wikipedia huggingface dataset:
אפיזודס
תקציר העלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שון ובוורלי לינקולן, זוג בריטים הנשוי באושר, זוכים בפרס באפט"א לטלוויזיה על סדרת הסיטקום הבריטית המצליחה שיצרו, "הילדים של ליימן". לאחר זכייתם, פונה אליהם מרק לפידוס, מנהל ערוץ טלוויזיה אמריקאי, ומשכנע אותם לעבור להוליווד, וליצור מחדש את סדרתם עבור קהל הצופים האמריקאי. למורת רוחם, מנהלי הערוץ כופים עליהם שינויים ביצירתם, ובין השאר – מכריחים אותם ללהק את מאט לה-בלאנק לתפקיד הראשי, בניגוד לרצונם.
בין השלושה מתפתחת מערכת יחסים מורכבת, כך שבעוד שון ומאט מתיידדים והופכים לחברים, מאט ובוורלי בעיקר מתעמתים ומסתכסכים זה עם זו. במקביל, השינויים התכופים בתסריט, ביחד עם לחצים אחרים מצד הערוץ, יוצרים לקשיים בחיי הנישואין של שון ובוורלי.
תקציר העלילה > עונה 1

שון ובוורלי עוברים להוליווד, ליצור פיילוט אמריקאי לסדרתם הבריטית המצליחה. בעקבות לחצים מצד מנהלי ערוץ הטלוויזיה, לדמות הראשית מלוהק מאט לה-בלאנק, והם נאלצים לבצע שינויים רבים בתסריט על מנת להתאים את הסדרה למידותיו. לאחר השלמת הצילומים, מנהלי הערוץ מודיעים שהם אינם מרוצים מהפיילוט. בוורלי חושדת ששון בוגד בה, ושוכבת עם מאט. מאט מתוודה בפני שון ששכב עם בוורלי, ושון מודיע לבוורלי שהוא מעוניין להיפרד ממנה. בדיוק באותה הרגע, הם מתבשרים שהערוץ החליט בסופו של דבר לשדר את הסדרה – כלומר, השלושה יאלצו להמשיך לעבוד יחד.
שחקנים ודמויות

| שם השחקן/נית | שם הדמות | עונות> 1 | עונות> 2 | עונות> 3 | עונות> 4 | עונות> 5 | אודות הדמות |
| --- | --- | --- | --- | --- | --- | --- | --- |
| מאט לה-בלאנק | מאט לה-בלאנק | ראשי | ראשי | ראשי | ראשי | ראשי | שחקן טלוויזיה עשיר ומפורסם, אך יהיר ושחצן. כוכב הסדרה "פאקס!". |
| טמזין גרג | בוורלי לינקולן | ראשי | ראשי | ראשי | ראשי | ראשי | אשתו של שון. מתיידדת עם קרול. בניגוד לשון, היא איננה מרוצה מהמעבר להוליווד. |
| סטיבן מנגאן | שון לינקולן | ראשי | ראשי | ראשי | ראשי | ראשי | בעלה של בוורלי. מתיידד עם מאט ועם מורנינג, למורת רוחה של אשתו. |
| ג'ון פאנקו | מרק לפידוס | ראשי | ראשי | ראשי | ראשי | ראשי | נשיא ערוץ הטלוויזיה שמשכנע את שון ובוורלי לעבור להוליווד. לא פעם מתגלה כשקרן וכתחמן. |
| קתלין רוז פרקינס | קרול רנס | ראשי | ראשי | ראשי | ראשי | ראשי | מנהלת התוכניות בערוץ. מצטיירת כיס-מנית צבועה, המנהלת רומן עם הבוס שלה מרק. |
| מירצ'ה מונרו | מורנינג רנדולף | ראשי | ראשי | ראשי | ראשי | ראשי | שחקנית בסדרה "פאקס!", לצידו של מאט. מושא לקנאתה של בוורלי. |
| ג'נבייב או'ריילי | ג'יימי לפידוס | אורח | אורח | אורח | ‏ | ‏ | אשתו של מרק, שבוגד בה ולא עוזב אותה רק כי היא עיוורת. |
| כריס דיאמנטופולוס | קסטור סוטו | ‏ | ‏ | אורח | אורח |  | נשיא ערוץ הטלוויזיה, לאחר פיטוריו של מרק לפידוס. |
| אנדריאה סבאג' | הלן באש | ‏ | ‏ | ‏ | אורח | אורח | נשיאת ערוץ הטלוויזיה, לאחר פיטוריו של קסטור סוטו. |
| ג'וזף מיי | אנדי באטן | אורח | אורח | אורח | אורח | אורח | מנהל הליהוק של הערוץ. |
| דייזי הגרד | מיירה ליכט | אורח | אורח | אורח | אורח | אורח | מנהלת הקומדיות של הערוץ. |
| אוליבר קיראן-ג'ונס | אנדרו לזלי | אורח | אורח | אורח | אורח |  | לשעבר עוזר ההפקה של שון ובוורלי. |
| ברוס מקינון | טים וויטיק | ‏ | ‏ | ‏ | אורח | אורח | לשעבר שותף לכתיבה של שון. |
| פיונה גלסקוט | דיאן | אורח | אורח | אורח | אורח | אורח | גרושתו של מאט. |
| סופי ראנדל | לאביה |  | אורח | אורח | ‏ | ‏ | מעריצה של מאט המטרידה אותו. |
| סקרלט רוז פטרסון | ונדי |  | אורח | אורח | אורח |  | המזכירה של שון ובוורלי. |
| נייג'ל פלאמר | סנפורד שמירו |  | אורח | אורח | אורח |  | עורך הדין של מאט. |
| סם פלדיו | סטוק |  | אורח | אורח | אורח |  | שחקן בסדרה "פאקס!". |
| רוזי סנסום | קלסי | ‏ | ‏ | ‏ | ‏ | אורח | משתתפת בתוכנית הריאלטי "הקופסה". |
| רושל ניל | ג'סיקה | ‏ | ‏ | ‏ | ‏ | אורח | משתתפת בתוכנית הריאלטי "הקופסה". |
| ג'ון רוס בואי | פסיכיאטר | ‏ | ‏ | אורח | ‏ | ‏ | הפסיכיאטר של קסטור. |
| מייקל ברנדון | אליוט סלד |  | אורח | אורח | אורח | אורח | יו"ר ערוץ הטלוויזיה, והמנהל הישיר של מרק לפידוס. |
| רוג'ר בארט | רוג'ר ריסקין | ‏ | ‏ | אורח | אורח | אורח | הסוכן של מאט. |
| אנדראה רוזן | איליין ג'פי | ‏ | ‏ | אורח | אורח | אורח | הסוכנת של שון ובוורלי. |
| ג'יימס פיורפוי | רוב רנדולף |  | אורח | ‏ | ‏ | ‏ | אחיה של מורנינג. |
| לו הירש | וולאס | אורח | ‏ | ‏ | ‏ | ‏ | איש הביטחון בכניסה לביתם של שון ובוורלי. |
פיתוח והפקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תגובות וביקורות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרסים ומועמדויות

| שנה | הפרס | קטגוריה | מקבלי הפרס | תוצאה |
| --- | --- | --- | --- | --- |
| 2011 | פרס אמי לבידור בפריים טיים | שחקן ראשי בסדרה קומית | מאט לה-בלאנק (הפרק: "The Fight") | מועמדות |
| 2011 | פרס אמי לבידור בפריים טיים | כתיבת סדרה קומית | דייוויד קריין, ג'פרי קלאריק (הפרק: "The Fight") | מועמדות |
| 2011 | פרס אמי לבידור בפריים טיים | נעימת הפתיחה של סדרת טלוויזיה הטובה ביותר | מארק תומאס | מועמדות |
| 2011 | פרס סטלייט | השחקן הטוב ביותר בסדרת טלוויזיה קומית או מוזיקלית | מאט לה-בלאנק | מועמדות |
| 2011 | פרס סטלייט | סדרת הטלוויזיה הטובה ביותר – קומדיה או מיוזיקל |  | מועמדות |
| 2012 | פרס גלובוס הזהב | השחקן הטוב ביותר בסדרת טלוויזיה קומית או מוזיקלית | מאט לה-בלאנק | זכייה |
| 2012 | פרס גלובוס הזהב | סדרת הטלוויזיה הטובה ביותר – קומדיה או מיוזיקל |  | מועמדות |
| 2012 | פרס גילדת הכותבים של אמריקה | סדרת טלוויזיה חדשה הטובה ביותר | דייוויד קריין, ג'פרי קלאריק | מועמדות |
| 2013 | פרס באפט"א | קומדיית המצבים הטובה ביותר | דייוויד קריין, ג'פרי קלאריק, ג'ימי מאלוויל | מועמדות |
| 2013 | פרס גלובוס הזהב | השחקן הטוב ביותר בסדרת טלוויזיה קומית או מוזיקלית | מאט לה-בלאנק | מועמדות |
| 2013 | פרס גלובוס הזהב | סדרת הטלוויזיה הטובה ביותר – קומדיה או מיוזיקל |  | מועמדות |
| 2013 | פרס אמי לבידור בפריים טיים | שחקן ראשי בסדרה קומית | מאט לה-בלאנק (הפרק: "The Affair") | מועמדות |
| 2013 | פרס אמי לבידור בפריים טיים | כתיבת סדרה קומית | דייוויד קריין, ג'פרי קלאריק (הפרק: "The Award") | מועמדות |
| 2013 | פרס גילדת הכותבים של אמריקה | כתיבה לטלוויזיה של קומדיה אפיזודיאלית הטובה ביותר | דייוויד קריין, ג'פרי קלאריק (For "The Award") | מועמדות |
| 2014 | פרס אמי לבידור בפריים טיים | שחקן ראשי בסדרה קומית | מאט לה-בלאנק (הפרק: "Episode Six") | מועמדות |
| 2014 | פרס אמי לבידור בפריים טיים | כתיבת סדרה קומית | דייוויד קריין, ג'פרי קלאריק (הפרק: "Episode Five") | מועמדות |
| 2014 | פרס אמי לבידור בפריים טיים | בימוי סדרה קומית | איאן ב. מק'דונלד (הפרק: "Episode Nine") | מועמדות |
הערות שוליים

1 2 3  "Press Packs: Episodes". BBC. 17 בדצמבר 2010. נבדק ב-19 בדצמבר 2010. {{cite web}}:  (עזרה)
↑  "Biggest Sunday Ever on Showtime! Shameless, Episodes & Californication to Premiere 9th January", Showtime press release, 22nd September 2010, via FutonCritic.com. Retrieved 3rd November 2010.
↑  "'Episodes' Renewed for Nine Episode Season Five by Showtime". TV by the Numbers. 10 ביוני 2015. אורכב מ-המקור ב-2015-10-12. נבדק ב-10 ביוני 2015. {{cite web}}:  (עזרה)
↑  "Episodes Review Season 2". metacritic.com. CBS Interactive INC. נבדק ב-4 ביוני 2014. {{cite web}}:  (עזרה)
↑  "Episodes Season 1 Metacritic Reviews". CBS. Interactive Inc. נבדק ב-29 בדצמבר 2013. {{cite web}}:  (עזרה)
↑  Gay, Verne. "'Episodes' review: Matt LeBlanc's a star". Newsday. נבדק ב-29 בדצמבר 2013. {{cite web}}:  (עזרה)
בייבי דאדי

| --- | --- |

 סוגה:  קומדיית מצבים אמריקאית 
 יוצרים:  דן ברנדסן 
 בימוי:  מייקל לאמבק 
 שחקנים:  מליסה פיטרמן  פיל מוריס  דוט ג'ונס  אייזיאה מוסטפא  מו גפני  קייסי סקרבו  ביילי די יאנג  דונובן סקוט  Mallory Jansen  גריי אנתוני ויליאמס  מרי הארט  דן קסטלנטה  ריבה מקינטייר  אהרון היל  דייוויד דלואיז  ריצ'רד וויטן  אדי סיבריאן  אלכס קאפ הורנר  קלי מונקו  דניאלה מונט  כריסטה ב. אלן  מימי ג'יאנופולוס  לאנס ברבר  גרג גרונברג  אשלי ארגוטה  Ana Nogueira  טאג' מורי  ז'אן לוק ביודו  דרק ת'ילר  צ'לסי קיין  מריה קאנאלס באררה  אמבר סטיבנס  מאט דאלאס  אמנדה דטמר  קלי סטאבלס  Kara Crane  אנה מריה פרז דה טגלה  קלסי צ'או  לייסי שאבר  גרייס פיפס  טרנט גארט  מוניקה רואיז  בפסקה זו רשומה אחת נוספת שטרם תורגמה 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  6 
 מספר פרקים:  100 
 הפקה
 מפיק:  דן ברנדסן 
 הפצה:  Disney–ABC Domestic Television, הולו 
 טכניקת צילום:  מערך מרובה מצלמות 
 שידור
 רשת שידור:  ABC Family
 רשת שידור בישראל:  yes Comedy
 תקופת שידור מקורית:  20 ביוני 2012 – 22 במאי 2017 
 קישורים חיצוניים
 אתר רשמי
 דף התוכנית ב-IMDb
 
בייבי דאדי (באנגלית: Baby Daddy) הוא סיטקום אמריקאי שנוצר על ידי דן ברנדסן ועלה ב-20 ביוני 2012 על ידי רשת הטלוויזיה ABC Family (כיום נקראת, Freeform). הסדרה עוקבת אחרי בן, גבר בשנות העשרים לחייו, שמופתע לגלות שנולדה לו בת ובנוסף, האם מתעקשת שהוא יקבל עליה אחריות מלאה. בן מחליט לגדל את הילדה הקטנה שלו בעזרתם של אחיו, דני, שני החברים הקרובים שלו (ריילי וטאקר), ואימו (בוני). התוכנית צולמה בהשראת הסרט האמריקאי "שלושה גברים ותינוקת" אשר יצא לאור בשנת 1987. שש עונות הופקו בסך הכול, אשר כוללות 100 פרקים. הפרק האחרון שודר ב-22 במאי 2017.
בישראל, הסדרה שודרה ב-yes Comedy.
תקציר העלילה

בן וילר, רווק ומוזג בן 20+, הופך פתאום לאב כאשר בתו התינוקת, אמה, ננטשת על סף ביתו. בעזרתם של אמו הלוחצת, אחיו הבכור דני, ושני חבריו הטובים טאקר וריילי, בן משנה את כל מהלך חייו על מנת לספק לבתו את כל צרכיה.
| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 10 | 10 | 20 ביוני 2012 | 29 באוגוסט 2012 |
| 2 | 16 | 16 | 29 במאי 2013 | 11 בדצמבר 2013 |
| 3 | 21 | 21 | 15 בינואר 2014 | 18 ביוני 2014 |
| 4 | 22 | 22 | 22 באוקטובר 2014 | 5 באוגוסט 2015 |
| 5 | 20 | 20 | 3 בפברואר 2016 | 3 באוגוסט 2016 |
| 6 | 11 | 11 | 13 במרץ 2017 | 22 במאי 2017 |
דמויות > דמויות משנה

בראד ווקר (פיטר פורטה): סוכן נדל"ן נאה שהיה לו יחסים לסירוגין עם בוני מאז העונה השלישית. היה לו אח תאום בשם טאד שנהרג. בפרק בעונה 4 : "הדרכה הורית", בראד הציע נישואים לבוני, שאליה היא נענית בחיוב. בראד ובוני התחתנו רשמית בעונה החמישית.
ד"ר איימי שו (לייסי צ'אברט): פסיכולוגית של הניו יורק ריינג'רס וחברתו של דני בעונה 2. אכפת לה מאוד מדני אבל היא מודאגת כל הזמן מהרגשות שלו עבור ריילי ושהם יחזרו. בסופו של דבר היא מבינה שלדני עדיין יש רגשות עבור ריילי ונפרדת ממנו בפרק "הפתעה!". בעונה 3, איימי מופיעה ומודיעה שהיא מאורסת לאדם אחר.
פיץ' דאגלס (מאט דאלאס): בן של מיליונר ובן זוגה של ריילי בעונה 2. פיץ' לא מדבר עם משפחתו כי הוא מרגיש שהכסף שלהם משחית אותם. הוא נוסע כל הזמן לאפריקה כדי לעזור לילדים ובתי יתומים, כשבינו לבין ריילי מתקיימת מערכת יחסים מרוחקת המבוססת על שיחות וידאו וטלפון. הוא נהרג לכאורה באפריקה, אך מאוחר יותר הוא מתעורר לחיים באנדרטה שלו ומציע נישואים לריילי. היא מצטערת ומסרבת וטוענת שהיא לא האחת בשבילו. בעונה 3, הוא חוזר וריילי מנסה לגרום לו ריבאונד שלה לשכוח בן.
שייק (סדרת טלוויזיה)

| --- | --- |

 סוגה:  סדרה קומית
 יוצרים:  כרטיס תומפסון
 בימוי:  ג'ואל זוויק 
 שחקנים:  זנדאיה בלה ת'ורן דייוויס קליבלנד רושון פגן אדם איריגוין קנטון דוטי  קרוליין סאנשיין
 פסקול:  Shake It Up: I <3 Dance 
 ארץ מקור:  ארצות הברית 
 שפות:  אנגלית 
 מקום התרחשות:  שיקגו 
 מספר עונות:  3 
 מספר פרקים:  75 
 הפקה
 מפיקים בפועל:  כרטיס תומפסון (עונה ראשונה) ג'ף שטראוס (עונה שנייה)
 חברת הפקה:  "זה מצחיק הפקות", הפקת מקור של ערוץ דיסני(It's a Laugh Productions Disney Channel Original Productions)
 הפצה:  Disney–ABC Domestic Television, דיסני+ 
 אתר צילומים:  שיקגו, אילינוי
 אורך פרק:  23 דקות
 שידור
 רשת שידור:  ערוץ דיסני 
 רשת שידור בישראל:  ערוץ דיסני ישראל
 תקופת שידור מקורית:  7 בנובמבר 2010 – 10 בנובמבר 2013
 תקופת שידור בישראל:  18 ביולי 2011 – 2014
 קישורים חיצוניים
 אתר רשמי
 דף התוכנית ב-IMDb
 
שייק איט אפ (באנגלית: Shake it up בתרגום חופשי "נַעֵר את זה") היא סדרת טלוויזיה אמריקאית מסוג קומדיית מצבים, שמשודרת החל מ-7 בנובמבר 2010 בערוץ דיסני בארצות הברית ומ-18 ביולי 2011 בערוץ דיסני ישראל.
הסדרה הסתיימה לאחר שלוש עונות בעלות 75 פרקים באורך 23 דקות.
הסדרה עלתה בדיסני+ לכבוד השקתה בישראל ב-16 ביוני 2022.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 21 | 21 | 7 בנובמבר 2010 | 21 באוגוסט 2011 |
|  | 2 | 28 | 28 | 18 בספטמבר 2011 | 17 באוגוסט 2012 |
|  | 3 | 26 | 26 | 14 באוקטובר 2012 | 10 בנובמבר 2013 |
עלילה

הסדרה מתארת את קורות חייהם של רוקי בלו (זנדאיה) וסיסי ג'ונס (בלה ת'ורן), חברות שמגשימות חלום ומופיעות כרקדניות רקע בתוכנית טלוויזיה לרקדנים בשם "שייק, שיקגו" (Shake it up).
עלילה > עונה 1

בעונה הראשונה רוקי וסיסי נכנסות לתוכנית ומגלות שהן רקדניות טובות יחסית.
עלילה > עונה 2

בעונה השנייה טיי מבין שהוא רוצה להיות ראפר ומפסיק לרקוד.
עלילה > עונה 3

בעונה השלישית טינקה חוזרת לארצות הברית וגונתר נשאר בארץ המולדת, וטינקה נהיית נחמדה יותר לכולם. האולפן של "שייק, שיקגו" נשרף בגלל מנחה התוכנית: גארי ווילד. בזמן החקירה החוקר מכיר את ג'ורג'יה ולאחר מכן הם הופכים להיות זוג. מפני שהאולפן של שייק שיקגו בשיפוצים סיסי ורוקי מוצאות עבודה בקניון והמנהל שלהן מפטר את סיסי, לאחר מכן החבר של ג'ורג'יה ביחד עם בנו {לוגן} וסיסי מגלה שלוגן הוא המנהל שפיטר אותה הם מאוד לא מסתדרים, והחבר של ג'ורג'יה מציע לג'ורג'יה נישואים. לוגן מגלה שהוא צריך לרקוד סלואו עם ג'ורג'יה ורוקי לימדה אותו לרקוד, ותוך כדי נישקה אותו ולאחר מכן גם הוא נישק אותה. לתוכנית "שייק שיקגו" מגיע מנהל אחר והוא אומר לכולם להיבחן שוב - בזוגות. לאחר שלטינקה אין זוג, רוקי משדכת את טינקה עם טיי וטיי מסכים אך אמר שאם הוא יתקבל הוא יפרוש כי לא אוהב לרקוד. הבוחנים בחרו בסיסי, בטינקה, והתלבטו בין רוקי וטיי ולאחר מכן רוקי לא נכנסה לשייק, שיקגו אך טיי הפך להיות המנחה. בזמן החתונה ג'ורג'יה הבינה שהיא לא רצה להתחתן וגם החתן הבין שהוא לא רוצה להתחתן איתה. בזמן העונה הגיעה כוכבת פופ מוכרת ואהובה ששיחקה את עצמה: קרלי ריי ג'פסן. בפרק סיום העונה והסדרה, לסיסי אבד הזיכרון, כי היא נפלה בתצוגת אופנה. לבסוף הזיכרון חזר והכל חוזר לקדמותו. הפרק מסתיים בכך שכל שחקני הסדרה הראשיים מתחבקים. וכך הסתיימה הסדרה.
דמויות > דמויות ראשיות

ססיליה "סיסי" ג'ונס (בלה ת'ורן): רקדנית רקע בתוכנית 'שייק שיקגו', החברה הטובה ביותר של רוקי (מאז גיל חמש, כאשר נפגשו בחוג בלט) ואחותו הגדולה של פלין. היא לא כל כך חכמה ומתעלמת ממטלות של בית הספר, סובלת מדיסלקסיה
ראקל "רוקי" בלו (זנדאיה קולמן): רקדנית רקע בתוכנית טלוויזיה, חברתה הטובה של סיסי (מאז גיל חמש) ואחותו הקטנה של טיי. היא חכמה ותמיד רוצה להיות הכי טובה.
פלין ג'ונס (דייוויס קליבלנד): אחיה הקטן של סיסי. הוא מאוד ערמומי.
טיילר "טיי" בלו (רושון פגן): אחיה הגדול של רוקי וחברו הטוב ביותר של דוס. החלום שלו הוא להיות ראפר מצליח. הוא לימד את רוקי לרקוד.
מרטין "דוּס" מרטינז (אדם איריגוין): חבר טוב של טיי. כולם אוהבים לצחוק עליו במיוחד על הגבות המחוברות שלו, חבר של דינה.
גונתר הסנהפר (קנטון דיוטי)וטינקה הסנהפר (קרוליין סאנשיין):תאומים. שניהם הגיעו מתאם פרויקט חילוף תלמידים ומאז לא עזבו. הם הגיעו מארץ עם שם נורא ארוך שאף אחד לא מכיר. שניהם לא סובלים את רוקי וסיסי. הם ידועים מאוד בלבישת בגדים מוזרים.
פסקולים > Shake It Up: Break It Down

"Shake It Up: Break It Down" הוא הפסקול לעונה הראשונה של הסדרה. הפסקול יצא ב-12 ביולי 2011.
ב-24 באוקטובר 2010 יצא השיר "Shake It Up", שהוא שיר הנושא של הסדרה כסינגל השיווקי בביצוע סלינה גומז.
ב-21 ביוני 2011 יצא השיר "Watch Me", כסינגל שיווקי, בביצוע בלה ת'ורן וזנדאיה. השיר הגיע למקום ה86 במצעד בילבורד הוט 100.
פסקולים > Shake It Up: Break It Down > רשימת שירים

| מס' | שם | כותב(ים) | משך |
| --- | --- | --- | --- |
| 1. | Shake It Up (סלינה גומז)   | ג'יני לוריא, אריס ארכונטיס, חן נאמן | 3:00 |
| 2. | Bling Bling (מרגרט דורנטה)   | בן צ'ארלס, אהרון הרמון, ג'ים ווס | 2:59 |
| 3. | Not Too Young (כריס טרוסדייל ונברמיינד)   | אנטונינה ארמטו, טים ג'יימס, תומאס סטרג'ס, נברמיינד | 2:55 |
| 4. | School's Out (קירה כריסטיאן)   | צ'ארלס, הרמון, ווס | 2:34 |
| 5. | Watch Me (מרגרט דורנטה / בלה ת'ורן וזנדאיה קולמן)   | צ'ארלס, הרמון, ווס | 2:55 |
| 6. | All The Way Up (אלאנה דה פונסקה)   | עלי די תיאודור, שרי הווארד, פונסקה, ג'ייסון גליד | 3:30 |
| 7. | We Right Here (דרו ראיין סקוט)   | דאפו טורימירו, סקוט | 3:11 |
| 8. | Dance For Life (דרו ראיין סקוט)   | אדם היקס ודרו בסילי | 2:55 |
| 9. | Twist My Hips (טים ג'יימס ונברמיינד)   | ארמטו, ג'יימס, סטרג'ס ונברמיינד | 2:56 |
| 10. | Roll The Dice (מרלן סטרנד)   | ניכלס מולינדר, ג'וקים פרסון, יוהאן אלקנס והראלדו סנדל | 2:59 |
| 11. | Just Wanna Dance (הראלדו סנדל וריקי לונה)   | מולינדר, פרסון, ג'ונאס תנדר, צ'רלי מייסון, לונה | 3:06 |
| 12. | Our Generation (סיבל רדזפ)   | מולינדר, פרסון, אלקנס, סקוט | 4:15 |
| 13. | All Electric (אנה מרגרט ונברמיינד)   | ארמטו, ג'יימס, סטרג'ס ונברמיינד | 3:09 |
| 14. | Watch Me (בלה ת'ורן וזנדאיה)   | צ'ארלס, הרמון, ואת ווס | 2:25 |
| 15. | It's Alive (ניאנה הולי)   | ג'יני לוריא, אריס ארכונטיס, חן נאמן | 3:12 |
| משך כולל: | משך כולל: | משך כולל: | 43:19 |
פסקולים > Shake It Up: Break It Down > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 35 |
|  ארצות הברית | Top Kid Audio | 1 |
|  ארצות הברית | Top Soundtracks | 1 |
|  מקסיקו | טופ 100 – מקסיקו | 65 |
פסקולים > פסקולים אחרים

ב-20 במרץ 2012, יצא הפסקול לעונה השנייה של הסדרה בשם "Shake It Up: Live 2 Dance".
ב-21 באוגוסט 2012, יצא המיני-אלבום "Made in Japan" בו כל השירים בוצעו על ידי בלה ת'ורן וזנדאיה.
ב-5 במרץ 2013, יצא הפסקול לעונה השלישית של הסדרה בשם "Shake It Up: I Love Dance", זהו הפסקול האחרון לסדרה.
הערות שוליים

1 2  פרומו הסדרה בערוץ היוטיוב של ערוץ דיסני ישראל
↑  "Billboard Chart History: Watch Me". Billboard. נבדק ב-2010-05-13.
1 2  Shake It Up: Break It Down, באתר Allmusic
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
פאולה יעקוביאן

| --- | --- |

 לידה:  4 באפריל 1976 (בת 48) ביירות, לבנון 
 מדינה:  לבנון, ארמניה 
 תפקיד:  חבר הפרלמנט הלבנוני (7 במאי 2018–8 באוגוסט 2020)  חבר הפרלמנט הלבנוני (21 במאי 2022) 
 
פולט (פאולה) סיראגאן יעקוביאן (בערבית: بوليت (بولا) سيراكان يعقوبيان; בארמנית: Փոլէթ Սիրական Եագուպեան; נולדה ב-4 באפריל 1976) היא חברת פרלמנט לבנונית ועיתונאית לשעבר.
קורות חייה

יעקוביאן נולדה ב-1976 למשפחה נוצרית ארמנית. אביה הגיע ללבנון לאחר שניצל מרצח העם הארמני. ב-1999 סיימה לימודי מינהל ציבורי ומדעי המדינה באוניברסיטה הלבנונית.
בגיל 19 הצטרפה כעיתונאית לתחנת הטלוויזיה העצמאית שהקים אנרי ספיר - ICN (Independent Communications Network). לאחר שהתחילה בתור מגישת חדשות, קודמה לתפקיד ראש דסק החוץ והחלה להגיש את התכנית "הרשות הרביעית" (בערבית: "אלסלטה אלראבעה"). ב-1998 נסגר הערוץ ויעקוביאן עברה להגיש בערוץ החדשות הממלכתי LBCI את תוכנית הבוקר וכן שימשה כאחת הקרייניות במהדורת החדשות הבינלאומית של הערוץ. ב-1999 החלה לשדר במקביל בערוץ MTV הלבנוני(אנ') ובתחנת הרדיו של רשת ART(אנ').
לאחר נישואיה למוופק חרב, איש תקשורת לבנוני-שיעי, עברו השניים להתגורר בארצות הברית ויעקוביאן החלה לשדר בערוץ החדשות של הממשל האמריקני אל-חורה, שאותו ניהל חרב. חרב עזב את תפקידו זמן קצר לאחר מכן, ויעקוביאן נשארה בערוץ ארבעה חודשים בלבד, בהם שידרה רק שלוש פעמים.
עם חזרתה ללבנון הצטרפה לערוץ החדשות אל-מסתקבל (מילולית: העתיד). ב-2017 הייתה הראשונה לראיין את סעד חרירי לאחר שהתפטר במפתיע מתפקיד ראש ממשלת לבנון. הראיון נערך בריאד לאחר שחרירי עזב את לבנון, אך יעקוביאן ספגה ביקורת על כך שהראיון היה מבוים.
קריירה פוליטית

בשנת 2018 הכריזה יעקוביאן כי תתמודד לפרלמנט הלבנוני על המושב המשוריין לנציג העדה הארמנית במחוז ביירות. במהלך קמפיין הבחירות שלה הצהירה כי תיאבק כנגד השחיתות השלטונית בלבנון, והיא נבחרה כמועמדת עצמאית, והאישה הראשונה ממוצא ארמני לכהן בפרלמנט הלבנוני. היא נחשבה למתנגדות הבולטות לממשלה, בין היתר על רקע הפסקות החשמל הרבות, והמשבר בפינוי האשפה במדינה. היא הגישה הצעות חוק שקראו לביטול תוארי הכבוד הרשמיים בלבנון, שהיו שריד לאימפריה העות'מאנית ולמנדט הצרפתי, ולאיסור על שריפת פסולת.
ב-2019, במהלך הבחירות לדובר הפרלמנט, רשמה יעקוביאן את שמה של הבמאית הלבנונית נדין לבאקי, האישה הערביה הראשונה שזכתה באותה שנה בפרס בפסטיבל קאן, במחאה על ביקורת של חזבאללה כנגד הבמאית.
לאחר כהונה של כשנתיים, בעקבות אסון הפיצוץ בנמל ביירות, יעקוביאן וחברי פרלמנט נוספים התפטרו מתפקידם, והיא בחרה להצטרף למאבק האזרחי בממשלה. בבחירות לפרלמנט שנערכו בשנת 2022 התמודה יעקוביאן בשנית, הפעם במסגרת מפלגת "הזרם הפטריוטי החופשי" בראשותו של ג'בראן באסיל, ונבחרה מחדש. היא הייתה אחת המתנגדות הבולטות מקרב חברי הפרלמנט להסכם הגבול הימי בין ישראל ללבנון.
ב-2025, במהלך הבחירות לנשיאות לבנון בפרלמנט הלבנוני, מתחה יעקוביאן ביקורת על חברי הפרלמנט השיעים, על כך שמנעו בחירת נשיא במשך תקופה ארוכה, והתעמתה על כך עם חבר הפרלמנט סלים עאון, המקורב לחזבאללה.
חיים אישיים

יעקוביאן נישאה לבעלה הראשון, מוופק חרב, בנישואים אזרחיים, היות שהיא בת לעדה הארמנית והוא בן לעדה השיעית. ב-2016 השניים התגרשו לאחר שהביאו לעולם את בנם המשותף פול. יעקוביאן נישאה בשנית ב-2021 לווהבה תמרי, לבנוני ממוצא פלסטיני.
בשנת 2013 השיקה יעקוביאן את פרויקט "דאפא" לגיוס תרומות למשפחות נזקקות, המבוסס כולו על פעילות התנדבותית. במסגרת הפרויקט נערכו אירועי גיוס תרומות שנתיים, אך מאז המשבר הכלכלי ומגפת הקורונה הוא פועל על בסיס קבוע ומספק מזון, בגדים, צעצועים ועוד ליותר מ-250,000 משפחות בלבנון.
בשנת 2022 הייתה יעקוביאן על טיסת חברת התעופה הלאומית של לבנון, "מידל איסט איירליינס" מעמאן לביירות, בעת שהמטוס נפגע מכדור תועה במהלך הנחיתה בנמל התעופה בביירות.
פרסים והוקרה

ב-2014 השיקה יעקוביאן ליין של תיקי נשים ואביזרי אופנה עם המעצב ממוצא לבנוני פטריק זורבי.
באוגוסט 2017 קיבלה יעקוביאן את אות מסדר הכתר ממלך בלגיה פיליפ כהוקרה על פועלה.
בשנת 2018 זכתה להוקרה בטקס הגאלה השנתי של קרן רנה מעווד על פעילותה במסגרת פרויקט "דאפא".